  Майя Бывальцева Удмуртилэн тӧроезлэн Александр Соловьёвлэн нимлыко аккаунтэз кылдӥз «ВКонтакте» мерлыко вотэсын. Иворъёсъя «Удмуртия» агентстволы со сярысь вераз улосвыл кивалтӥсьлэн пресс-секретарез Елена Капитоненко. Солэн верамезъя, мерлыко вотэсын аслэсьтыз аккаунтсэ кылдытыны курыса, Александр Соловьёвлы вазиськизы журналистъёс Стас Федотов но Юлия Каменская. Соос мукет мерлыко вотэсын — «Фейсбукын» — «Удмуртская Республика» бамез нуо. Удмуртилэн тӧроез соглаш луиз. Бам кылдытэмын туннэ ӵукна, 15-тӥ инвожое. Та чуръёсты гожтыку солэн 554 гожтӥськисьёсыз вал ни. Тегъёс: Политика Интернет Удмуртия АлександрСоловьёв Мерлык  